Svage og stillestående mænd, stærke og fremadstormende kvinder. De sidste par år har medierne bragt masser af historier, der styrker denne opfattelse af magtfordeling mellem kønnene. Min egen tekst ’Kvinden er et forsmået sultent rovdyr’ skriver sig på sin vis ind i samme ramme.

Men selvfølgelig er virkeligheden ikke så ensidig. Og her på kanten af 2017 er der grøde i luften.

I årtier har mænd fundet sig i at blive tromlet og talt ned til som følelsesmæssigt umodne og seksuelt underlegne. Nu har en hel del af dem tilsyneladende fået nok!